**HEB FARC GWARCHOD**

**GWEITHDREFN**

|  |  |  |
| --- | --- | --- |
| **Teitl:** | **Canmoliaeth, Anrhydeddau a Gwobrau** | |
| Maes Busnes / Ymarfer: | Datblygu Personol | |
| Yr Adran sy'n Gyfrifol: | Datblygu Corfforaethol | |
| Cyhoeddwyd Gyntaf: | 27/03/03 | Cofnod o'r Diwygiadau |
| Adolygwyd Ddiwethaf: | 03/09/15 | Mae'r ddogfen hon yn berthnasol i gyflogeion: |
| Rhif y Fersiwn: | 08 | Prif Gwnstabl |
| **CENHADAETH A GWELEDIGAETH HEDDLU DE CYMRU** | | |
| **CADW DE CYMRU'N DDIOGEL**  **SICRHAU MAI NI YW'R GORAU AM DDEALL AC YMATEB I ANGHENION EIN CYMUNEDAU** | | |
| **AMCAN GWEITHDREFN HEDDLU DE CYMRU:** | | |
| Bod yn deg a chyson wrth ystyried canmoliaeth, gwobrau ac anrhydeddau ac egluro ei bod yn ymrwymiad amser dyletswydd bod yn bresennol yn y seremoni. | | |
| **GWEITHDREFN:** | | |
| **GORUCHWYLIWR/RHEOLWR LLINELL**  Rhaid i oruchwyliwr gyflwyno argymhelliad drwy gwblhau'r ffurflen gywir, fel yr amlinellir uchod. Ar ôl hynny, rhaid cyflwyno'r ffurflen i'r Comander Rhanbarthol neu Bennaeth yr Adran.  Ni ddylid oedi wrth gyflwyno enwebiad am ganmoliaeth neu wobr arall oherwydd achos llys.  O ran ceisiadau am Dystysgrif Ganmoliaeth gan y Prif Gwnstabl, Canmoliaeth gan y Prif Gwnstabl a Gwobrau Dinesydd Da, oni bai bod amgylchiadau eithriadol, ni fydd yr enwebiad yn cael ei gadarnhau nes y bydd canlyniad yr achos llys yn hysbys. Y goruchwyliwr sy'n gyfrifol am gyflwyno'r enwebiad fydd yn gyfrifol am hysbysu Rheolwr Cyffredinol Canolfan Fusnes yr Heddlu o ganlyniad yr achos.  **COMANDER RHANBARTHOL/PENNAETH YR ADRAN**  Bydd y Comander Rhanbarthol neu Bennaeth yr Adran yn ystyried gradd fwyaf priodol y ganmoliaeth neu wobr arall. Os bydd y Comander Rhanbarthol/Pennaeth yr Adran yn ystyried y perfformiad yn addas am Ganmoliaeth gan y Comander Rhanbarthol / Pennaeth yr Adran, neu Gydnabyddiaeth Dinesydd Da – Comander Rhanbarthol, bydd yn trefnu i'r unigolyn gael ei wobrwyo'n unol â hynny.  Os bydd y Comander Rhanbarthol/Pennaeth yr Adran o'r farn bod y perfformiad yn haeddu Tystysgrif Ganmoliaeth gan y Prif Gwnstabl, Canmoliaeth gan y Prif Gwnstabl neu wobr arall, rhaid iddo ychwanegu ei sylwadau ei hun at y cais, gan amlinellu'r math o ganmoliaeth/gwobr a awgrymir a'r rhesymau dros yr enwebiad. Bydd canmoliaeth neu wobrau nas argymhellwyd fel y nodir uchod yn cael eu dychwelyd i'r Rhanbarth/Adran berthnasol am ei sylwadau.  **CANOLFAN FUSNES YR HEDDLU**  Bydd pob argymhelliad mewnol neu allanol, ac eithrio'r rheini ar lefel Rhanbarthol/Adrannol yn cael ei gyflwyno i Reolwr Cyffredinol Canolfan Fusnes yr Heddlu ym Mhencadlys yr Heddlu. Bydd yr adran hon yn cynnal cofnod canolog o bob cais o'r fath.  Bydd Canolfan Fusnes yr Heddlu yn cynnal archwiliadau Safonau Proffesiynol ar aelodau o staff a gaiff eu henwebu am Dystysgrif Ganmoliaeth gan y Prif Gwnstabl neu Ganmoliaeth gan y Prif Gwnstabl. Diben yr archwiliad hwn yw gweld a oes unrhyw gwynion heb eu datrys yn erbyn yr aelod o staff oherwydd yr amgylchiadau y cyfeirir atynt yn y cais. Oni bai bod amgylchiadau eithriadol, ni fydd yr enwebiad yn cael ei gadarnhau nes y bydd canlyniad unrhyw gamau disgyblu yn hysbys.  Bydd Canolfan Fusnes yr Heddlu yn cyflwyno'r cais i'r adran Cymorth Gweithredol, er mwyn i'r Dirprwy Brif Gwnstabl ei ystyried, ar ôl cwblhau'r archwiliadau priodol.  **CYMORTH GWEITHREDOL**  Bydd y Dirprwy Brif Gwnstabl yn ystyried pob cais, cyn cyflwyno argymhelliad i'r Prif Gwnstabl.  **CYHOEDDI A CHOFNODI**  Bydd y ddau fath o Ganmoliaeth gan y Prif Gwnstabl yn cael eu cyhoeddi mewn gorchmynion wythnosol a'u cofnodi ar gofnod personol yr aelod o staff a ganmolwyd.  Rhaid i Ganmoliaeth gan y Comander Rhanbarthol/Pennaeth yr Adran gael ei chynnwys ar y cofnod personol a'i chyhoeddi mewn bwletinau gwybodaeth ranbarthol/adrannol.  Ni fydd canmoliaeth allanol gan farnwyr, crwneriaid neu ynadon EM yn cael ei chyhoeddi, ond bydd yn cael ei nodi ar wahân ar gofnod personol yr aelod o staff dan sylw.  **GWEINYDDU**  Bydd y ffurflen briodol yn cael ei chyflwyno gyda phob cais.  Y Rheolwr Cyffredinol, Canolfan Fusnes yr Heddlu, Pencadlys yr Heddlu sydd â'r prif gyfrifoldeb am weinyddu pob cais (heblaw am Ganmoliaeth gan y Comander Rhanbarthol/Pennaeth yr Adran). Bydd yr aelod priodol o staff yn:   * cyd-drefnu llythyrau gan y Prif Gwnstabl at aelodau o staff pan fydd enwebiad wedi'i gymeradwyo; * trefnu cyhoeddiad mewn gorchmynion wythnosol a chysylltu â'r adran Adnoddau Dynol at ddibenion cofnodi; * cyd-drefnu'r broses cyflwyno ceisiadau allanol am wobrau; * trefnu Seremonïau Gwobrau.   Nid yw Canolfan Fusnes yr Heddlu yn gyfrifol am gyd-drefnu na gweinyddu Canmoliaeth gan y Comander Rhanbarthol/Pennaeth yr Adran. | | |

|  |
| --- |
| **FFURFLENNI:** |
| F102 (Enwebu am Ganmoliaeth neu Wobr)  F102 (Enghraifft) |
| **DEDDFWRIAETH A RHEOLIADAU:** |
| Cylchlythyr y Swyddfa Gartref 67/1997 |
| **DEUNYDD CYFEIRIO:** |
| Llawlyfr Canmol  Astudiaethau Achos ar gyfer Tystysgrif Ganmoliaeth gan y Prif Gwnstabl  Astudiaethau Achos ar gyfer Canmoliaeth gan y Prif Gwnstabl  Astudiaethau Achos ar gyfer Canmoliaeth gan y Comander Rhanbarthol neu Bennaeth yr Adran  Astudiaethau Achos ar gyfer Gwobrau Dewrder  Astudiaethau Achos ar gyfer Gwobrau Dinesydd Da  Astudiaethau Achos ar gyfer Gwobrau'r Gymdeithas Ddyngarol Frenhinol  Astudiaethau Achos ar gyfer Gwobrau'r Gymdeithas Diogelu Bywyd rhag Tân |